S-887/2021

Mál þetta sem dómtekið var 11. júní 2021 höfðaði Lögreglustjórinn á höfuðborgarsvæðinu með ákæru 13. apríl 2021 á hendur ákærða S-kk-þgf M-kk-þgf G-kk-þgf, kt.[...], [...], Kópavogi:

„fyrir fíkniefnalagabrot með því að hafa þann 18. nóvember 2019, að [...] í Kópavogi, haft í vörslum sínum í sölu- og dreifingarskyni 67 kannabisplöntur og 2,29 grömm af kannabislaufum og hafa um nokkurt skeið fram til þess dags staðið að kannabisframleiðslu í húsnæðinu og framleitt framangreind fíkniefni. Lögregla fann fíkniefnin sem og ræktunarbúnað við leit í húsnæðinu.

Telst þetta varða við 2. gr., sbr. 4., 5. og 6. gr. laga um ávana- og fíkniefni nr. 65/1974 og 2. gr., sbr. 1. mgr. 14. gr., reglugerðar um ávana- og fíkniefni og önnur eftirlitsskyld efni nr. 233/2001, sbr. reglugerð nr. 808/2018.

Þess er krafist að ákærði verði dæmdur til refsingar og til greiðslu alls sakarkostnaðar. Krafist er upptöku á 67 kannabisplöntum og 2,29 grömmum af maríhúana sem og alls þess ræktunarbúnaðs og munum er starfseminni tengist og lögregla lagði hald á í framangreindri leit og nánar er getið í munaskýrslum 139778 og 139785, þar með talið lömpum, tjöldum, straumbreytum o. fl. skv. 6. og 7. mgr. 5. gr. laga nr. 65/1974 og 2. mgr. 14. gr. reglugerðar nr. 233/2001, sbr. reglugerð nr. 808/2018.“

Kröfur ákærða í málinu eru þær að honum verði gerð sú vægasta refsing sem lög leyfa. Þá krefst verjandi ákærða hæfilegrar þóknunar sér til handa vegna verjandastarfans.

Farið var með mál þetta samkvæmt 164. gr. laga nr. 88/2008 um meðferð sakamála. Ákærði hefur játað sakargiftir og var málið tekið til dóms án frekari sönnunarfærslu eftir að sækjanda og verjanda ákærða hafði verið gefinn kostur á að tjá sig um lagaatriði máls og ákvörðun viðurlaga.

Sannað er með skýlausri játningu ákærða og öðrum gögnum málsins að ákærði er sekur um þá háttsemi sem honum er gefin að sök og eru brot hans rétt heimfærð til refsiákvæða í ákæru.

Ákærði er fæddur í mars árið [...]og hefur sex sinnum áður sætt refsingu. Ákærði undirgekkst sektargerð hjá Lögreglustjóranum á höfuðborgarsvæðinu 26. janúar 2011 fyrir akstur ökutækis undir áhrifum fíkniefna og fyrir að hafa ekki ökuskírteini meðferðis. Þann 19. október sama ár var ákærði dæmdur fyrir fíkniefnalagabrot í Héraðsdómi Reykjaness. Þann 2. júlí 2014 gekkst ákærði undir sektargerð hjá Lögreglustjóranum á höfuðborgarsvæðinu vegna hraðaksturs og fyrir að aka ökutæki undir áhrifum fíkniefna. Þá gekkst ákærði undir sektargerð á ný 7. apríl 2015 fyrir sviptingaakstur og brot á reglum um öryggis- og verndarbúnað. Því næst var ákærði með dómi Héraðsdóms Reykjaness 24. september 2015 dæmdur í fangelsi í 45 daga fyrir hraðakstur, akstur sviptur ökurétti og akstur undir áhrifum fíkniefna. Að endingu var ákærði með dómi Héraðsdóms Reykjaness 6. apríl 2021 dæmdur í 75 daga fangelsi, skilorðsbundið í tvö ár, fyrir akstur bifreiðar undir áhrifum fíkniefna. Brot ákærða var framið fyrir dómsuppsögu síðastnefnds dóms og ber því að dæma ákærða eftir reglum 78. gr. almennra hegningarlaga nr. 19/1940, jafnframt verður skilorðsdómurinn tekin upp og dæmdur samkvæmt heimild í 60. gr. almennra hegningarlaga nr. 19/1940. Þá er litið til þess að magn efnisins er ekki eins mikið og fjöldi kannabisplantna gefur til kynna.

Undir rekstri málsins lagði ákærði fram vottorð frá [...] sem sýnir fram á að hann hafi bætt ráð sitt og þá er til þess að líta að brot ákærða var framið 18. nóvember 2019.

Með hliðsjón af framanröktu þykir refsing ákærða hæfilega ákveðin fangelsi í 5 mánuði en fresta skal fullnustu refsingar og falli hún niður að liðnum tveimur árum frá uppkvaðningu dóms þessa haldi ákærði almennt skilorð 57. gr. almennra hegningarlaga nr. 19/1940, sbr. 4. gr. laga nr. 22/1955.

Samkvæmt úrslitum málsins, sbr. 1. mgr. 235. gr. laga nr. 88/2008 um meðferð sakamála, verður ákærða gert að greiða allan sakarkostnað. Ákærði dæmist því til að greiða útlagðan kostnað vegna rannsóknar á haldlögðum plöntum, samtals 86.815 krónur. Ákærði greiði einnig þóknun skipaðs verjanda síns í málinu, V-kk-ef H-kk-ef V-kk-ef lögmanns, sem hæfilega þykir ákveðin með þeim hætti sem í dómsorði greinir.

Á grundvelli 6. mgr. 5. gr. laga nr. 65/1974 og 2. mgr. 14. gr. reglugerðar nr. 233/2001 verður ákærða gert að sæta upptöku á 67 kannabisplöntum og 2,29 grömmum af maríhúana sem lögregla lagði hald á við rannsókn málsins. Jafnframt eru gerðir upptækir þeir munir sem fram koma í munaskýrslum lögreglu nr. 139778 og 139785, þar með taldir lampar, tjöld, straumbreytar o. fl.

Ó-kk-nf E-kk-nf J-kk-nf aðstoðarmaður dómara kveður upp dóm þennan.

Dómsorð:

Ákærði, S-kk-nf M-kk-nf G-kk-nf, sæti fangelsi í 5 mánuði en fresta skal fullnustu refsingarinnar og skal hún falla niður að liðnum tveimur árum frá uppkvaðningu dóms þessa að telja, haldi ákærði almennt skilorð 57. gr. almennra hegningarlaga nr. 19/1940.

Ákærði sæti upptöku á 67 kannabisplöntum, 2,29 gaf maríhúana, lömpum, tjöldum, straumbreytum, ljósaperum, drykkjarílátum, spreybrúsa, kolasíum, hitablásurum, viftum, vatnsdælum, vatnshitablásurum og þurrkgrindum.

Ákærði greiði 275.295 krónurí sakarkostnað, þ. m. t. þóknun skipaðs verjanda, V-kk-ef H-kk-ef V-kk-ef lögmanns, sem þykir hæfilega ákveðin 188.480 krónur að virðisaukaskatti meðtöldum.

Ó-kk-nf E-kk-nf J-kk-nf